**A KAP jövője 2022 után**

(Helyzetkép 2020 november)

1. **Általános pénzügyi keretek**

A Közösségi Agrárpolitika jövőjéről a Bizottság 2021–2027-es időszakra vonatkozó többéves pénzügyi keretéről (TPK[[1]](#footnote-1)) szóló bizottsági javaslatra alapozottan a „COM(2018)392 final”[[2]](#footnote-2) rendelet tervezete alapján kezdődött meg a politikai vita. Az elhúzódó tárgyalások miatt várhatóan 2021-ben a ciklus nem indul, ezért 2021-ben átmeneti szabályozás valósul meg.

A TPK-ról folyó politikai egyeztetés keretében

* Az Európai Tanács 2020. július 18- 21 között megtartott ülésén az **állam és kormányfők megállapodásra jutottak a fő költségvetési sarokszámok** tekintetében
* A következő uniós költségvetési ciklusban **a KAP részaránya ugyan visszaesik, de** az Európai Bizottság eredeti javaslatával szemben **nem csökken 30 % alá**
* A KAP- ot is magába foglaló **fejezet[[3]](#footnote-3) főösszege** 2018-as árakon **356 374 Mrd euró** lenne, amely 20 Mrd dal magasabb az eredeti, 2018-as bizottsági javaslatnál
* **40 %**- ot **környezet és klímavédelmi célokra** kell felhasználni (eredeti javaslat 30 %).

Ennek tükrében a teljes uniós keret (millió €-ban) a következőképpen alakul:

folyó áron 2018-as áron

Közvetlen támogatások 270 044 239 916

Vidékfejlesztés 87 441 77 850

Vidékfejlesztés + EUÚG[[4]](#footnote-4) 95 640 85 350

Teljes KAP 378 530 336 444

Teljes KAP + EUÚG 386 729 343 944

A jelenlegi elképzelések szerint ebből a Magyarországa jutó keret a következőképpen alakul (millió €-ban):

folyó áron változás[[5]](#footnote-5) 2018-as áron változás

Közvetlen támogatások 8 702,3 - 2,13% 7 733,5 -14,80%

Vidékfejlesztés 3 010,3 -12,88% 2 680,1 -24,02%

Vidékfejlesztés + EUÚG 3 313,4 - 4,11% 2 957,4 -16,16%

Teljes KAP 11 938,3 - 5,11% 10 614,2 -17,33%

Teljes KAP + EUÚG 12 241,4 - 2,71% 10 891,5 -15,20%

A formálódó új TPK a Közösségi Agrárpolitikai általános feltételei között a következőket szabályozza:

* Önkéntes capping 100 000 euró felett, önkéntes munkabér korrekcióval A capping hatálya csak az alaptámogatási elemre vonatkozna, és a degresszióról az ágazati jogszabály rendelkezik
* A külső konvergenciát minden tagállam finanszírozná, emellett pedig bekerült két mérföldkő a folyamatba, 2022- re 200, 2027- re pedig mindenhol legalább 215 euróra nőne a közvetlen támogatások hektárra vetített átlaga
* A Mezőgazdasági Tartalék első feltöltése a 2022- ben elvont, de fel nem használt forrásokból történne. Az alap mérete folyó áron 450 millió euró lenne
* A pillérek közötti átcsoportosítás mértéke a jelenlegi 15 % ról 25 %- ra emelkedne. A konvergencia kedvezményezettjei 30 %-ot csoportosíthatnak át az I pillérbe
* A vidékfejlesztési társfinanszírozás mértéke a kevésbé fejlett régiók esetében 85 %-on maradna
* A kötelezettségvállalások visszavonására vonatkozó n+ 3 szabály n+ 2 re változna

1. **Ágazati szabályozás, a KAP helyzete**

Október közepére mindkét társ jogalkotó kialakította hivatalos álláspontját a reform dossziéról (Stratégiai Terv rendelet, az ún. Horizontális rendelet, és az ún. módosító rendelet). Ennek ismeretében várhatóan már novemberben megkezdődnek a háromoldalú **egyeztetések a Tanács, az EP és az Európai Bizottság között. Az elfogadott álláspontok között jelentős eltérések mutatkoznak**. Az új többéves pénzügyi keret elfogadása körül továbbra is sok a

bizonytalanság, az EP igényeinek kezelése miatt. Mindezek tükrében a becslések szerint a következő ütemezés várható:

2021 január 1 Új költségvetési ciklus és átmeneti év indul

2021 folyamán Az ágazati alap jogi aktusok elfogadása

Az uniós végrehajtási jogszabályok várható elfogadása

A stratégiai tervek véglegesítése és hivatalos benyújtása,

majd a nemzeti jogszabályok elfogadása (portugál, majd szlovén elnökség a Tanácsban)

2022 január 1 Az új KAP indulása

A két döntéshozó szervezet (Tanács és EP) az egyeztetések során eltérő prioritásokat fogalmazott meg.

**2.1.Tanácsi vélemény**

A jövőbeli közös agrárpolitika kilenc célkitűzésen alapszik, és az eddigiekhez hasonlóan biztosítani fogja a kiváló minőségű élelmiszerek széles választékát az európaiak számára, valamint erőteljesen támogatni fogja az egyedülálló európai mezőgazdasági modellt.

A **jövőbeli KAP kilenc célkitűzése** a következő:

* tisztességes bevételek a mezőgazdaságban,
* az ágazat versenyképességének növelése,
* kiegyensúlyozottabb erőviszonyok az élelmiszer-ellátási lánc mentén,
* éghajlatváltozással kapcsolatos intézkedések,
* környezetvédelem,
* a tájak és a biológiai sokféleség megőrzése,
* a generációs megújulás támogatása,
* a vidéki térségek gazdasági élénkítése,
* az élelmiszer-minőség és az egészség védelme.

A tervezési fő irányokat illetően **új megközelítés**t kívánnak megvalósítani:

* **Közös KAP Stratégiai Terv** készüljön **mindkét pillérre** az Európai Bizottság formális jóváhagyásához kötve
* Megfelelőség orientáció helyett **eredményorientált** legyen a megközelítés. Egységes indikátorrendszer segítené az eredmények bemutatását és a célok megvalósulásának nyomon követését, akár pénzügyi következményekkel
* A bizottsági ellenőrzések tekintetében a „Single audit” megközelítés érvényesülése
* **Megerősített környezeti kondicionalitás** amely a korábbi 30%-hoz képest az **összes közvetlen kifizetés előfeltételévé** válna
* Több opcionális elem a kis és közepes gazdaságok felé történő forrásátcsoportosítás előmozdítására, az igazságosabb forráseloszlás céljával
* Növekvő figyelem fordul a modernizáció, az innováció, a szaktanácsadás és a kockázatkezelés irányába
* Egyszerűsítés, összhangban a közös miniszteri nyilatkozattal

Az új KAP tervezett zöld felépítménye

Klímavédelmi és környezeti intézkedések A gazdálkodók számára

a II. pillérben önkéntes

Agro ökológiai Alapprogram az I. pillérben lehetőségek

Új, megerősített feltételrendszer A gazdálkodók számára kötelező

(kiterjesztett kondicionalitás)

Alapszint: **kiterjesztett kondicionálás**. Mit jelent ez?

* A megerősített környezeti feltételrendszer keretében meg kell felelni a kölcsönös megfeleltetés (jó földművelési gazdálkodási követelmények /JFGK/ és a földterület helyes mezőgazdasági és környezeti állapotára /HMKÁ/ vonatkozó) tervben meghatározott feltételeinek
* A zöldítés korábbi elemei közül az állandó gyepterületek fenntartása és az ökológiai fókuszterületek kijelölése alapfeltétellé válik
* A korábbi 30 %-tól eltérően az összes közvetlen támogatás és területalapú vidékfejlesztési kifizetés előfeltételévé válik

**Új elemek** ebben:

* Foszfátok diffúz szennyező forrásainak ellenőrzésére vonatkozó követelmény,
* Vizes élőhelyek és tőzeglápok védelme

Második szint: Agro ökológiai Alapprogram

* Új, **AKG típusú támogatás az I. (!) pillérben**
* Tagállami szinten kötelező, de gazdálkodói szinten önkéntes
* Éves hektáronkénti (vagy állategység alapú), termeléstől elválasztott kifizetés
* A minimum követelményeken és a feltételességi rendszeren túlmutató az éghajlat és a környezet szempontjából előnyös mezőgazdasági gyakorlatok alkalmazása tagállami mozgástér az intézkedés kialakításában
* Az alaptámogatást kiegészítő kifizetés formájában vagy a felmerülő többletköltségek és jövedelem kiesések ellentételezéseként teljesíthető
* Minimális kiadási arány került meghatározásra (20 %)
* Az arány elszámolásánál számos rugalmassági elem került beépítésre
* magyar javaslatra a 20 % a II. pillérből az I. pillérbe történt átcsoportosítást megelőzően kerülne meghatározásra
* A kiadási arány legfeljebb 50%- kal csökkenthető a II, pilléres agrár környezetgazdálkodási, a Natura 2000 és a zöld beruházási intézkedések kötelező 30%- os mértéket meghaladó kifizetéseivel
* A 2023-as és 2024-es év ún. tanuló időszak lenne, amelynek értelmében a jogcímen fel nem használt források átcsoportosíthatóak lennének más, termeléstől elválasztott közvetlen kifizetési jogcímekre

A kisgazdaságok eltérő kezelése

Rugalmasabban alakítható az egyszerűsített kistermelői támogatás

A kondicionalitás feltételeinek történő megfelelés mellett számos könnyítés, illetve mentesség került a szabályok közé

* **Egyszerűsített ellenőrzési rendszer** lehetősége a kistermelői támogatásban résztvevők számára és 5 hektáros birtokméretig minden kisgazdaságnak
* A HMKÁ vetésforgó, terménydiverzifikáció, illetve a nem termelő tájképi elemek minimális arányának teljesítése alól **10 hektáros birtokméretig mentesíthető**ek
* Helyszíni ellenőrzéstől való eltekintés lehetősége termeléstől elválasztott támogatások esetében
* A szankció alkalmazásától történő eltekintés amennyiben annak összege nem éri el a 250 eurót, valamint olyan esetekben, amikor a meg nem felelésnek nincs súlyos következménye az érintett sztenderd/célkitűzés elérése szempontjából

A közvetlen támogatások tervezett rendszere

TERMELÉSTŐL ELVÁLASZTVA NYÚJTHATÓ

|  |  |
| --- | --- |
| Fenntarthatóságot elősegítő, **alapszintű** jövedelemtámogatás | kötelező elem |
| Fenntarthatóságot elősegítő, kiegészítő, **átcsoportosítással nyújtható** jövedelemtámogatás | önkéntes elem marad |
| **Fiatal mezőgazdasági termelők** részére nyújtott kiegészítő jövedelemtámogatás | Legalább a közvetlen kifizetési boríték 2%-ának megfelelő összegaz I. & II. pilléres fiatal gazda támogatásokra |
| **Agro-ökológiai Alapprogram** (*eco-schemes*) | tagállami szinten kötelező, termelői szinten önkéntes, a közvetlen kifizetési boríték min. 20%-a |

TERMELÉSHEZ KÖTÖTTEN NYÚJTHATÓ

|  |  |
| --- | --- |
| **Termeléstől függő** jövedelemtámogatás | önkéntes elem, max. 13+2% |

VAGY: Alternatívaként megmarad a kistermelői támogatás!

Egyéb kiemelt jelentőségű eredmények a bizottsági álláspontban

* A KAP Stratégiai tervek elfogadáskor az Európai Bizottság csak jogszabályokban rögzített követelményeket kérhet számon (ajánlásban szereplőt nem)
* Éves helyett kétéves gyakoriságú teljesítmény felülvizsgálat a mérföldkövek felé történő előrehaladás vizsgálata céljából
* Outputok és egységköltségek tervezése indikatív módon
* Rugalmas degresszivitási szabályok 90 ezer euró éves alaptámogatási összeg felett, valódi választási szabadságot hagyva a tagállamok szintjén

Vidékfejlesztés

* Valamennyi, jelenlegi intézkedés támogatható marad, de a **termelői csoport támogatás** átkerül az I. pillérbe (az eddigi TÉSZ támogatás mintája)!
* Az öntözési beruházások esetében biztosított a projekt szintű derogáció a víztest állapotának vizsgálata alól
* Az **EMVA kikerül a CPR (Uniós alapok közös rendelete) hatálya alól**
* Az EMVA források 5 %-át LEADER-re legalább 30 %-át pedig környezetvédelmi célkitűzésekre kellene fordítani
* Megmaradhat a **vissza nem térítendő beruházási támogatások túlsúlya**
* A fiatal gazdáknak, valamint induló vidéki vállalkozásoknak adható támogatás 100 ezer euróra emelkedik
* Önkéntes marad a kockázatkezelés
* A biztosítékmentes előlegfizetési lehetőséget a végrehajtási szabályok között lehet rendezni

**Jelenlegi helyzetben a bizottsági álláspontból származó kockázatok**

* Az új rendszer **szűkülő források mellett többletkövetelmények**et támaszt
* A **Stratégiai tervezés bevezetése az I. Pillérben mélyreható újítás, amely számos kockázatot** hordoz magában (rövid időkeret, bizonytalan tervezés, túlzott adminisztratív terhek, szubjektív elemek)
* Az indikátorrendszer működőképessé tétele az első években többletterhet jelent majd, ugyanakkor azok alakulása sok esetben nem a tagállamon vagy a termelőn múlik majd
* Érdemi egyszerűsítés a Bizottság szintjén jelenik meg, **tagállami szinten** elsősorban az **intézményrendszer oldalán a terhek növekedése** várható
* A környezet és klímavédelmi céloknak való megfelelési kényszer **versenyképességi áldozat**tal járhat

**2.2 Az EP javaslatai**

|  |  |  |
| --- | --- | --- |
| **Téma** | **Jelenlegi javaslat** | **EP javaslat** |
| **Capping és degresszió** | önkéntes, rugalmas rendszer, hatálya az alaptámogatásra terjed ki | kötelező, hatálya a fiatal gazda és az öko-rendszereken kívül minden közvetlen  támogatási elemre kiterjed + éves aggregált felső határ közvetlen kifizetésnél 500e€, vidékfejlesztésnél 1 millió € |
| **Aktív gazda fogalom** | önkéntes | kötelező |
| **piaci támogatások együttesen legalább** | nincs előírás | közvetlen támogatási boríték 60 % |
| **Redisztributív támogatás, 6 %-os min. kiadási aránnyal** | önkéntes | kötelező |
| **Agro ökológiai Alap-program minimális kiadási aránya** | 20% | 30% |
| **Önkéntes termelői**  **vállalások** | nincs előírás | tagállami szinten kötelező |
| **Termeléshez kötött támogatások** | 13+2% | max. 10+ 2% |
| **Fiatal gazdák támogatása** | mindkét pillérben  felhasználható és 2% | közvetlen támogatási boríték min 4%- a, ami csak az I. Pillérben költhető el |
| **Kondicionalitás** | alap jogi aktusban rendezve | egyszerűsített ellenőrzési  rendszer delegált aktusban |
| **Pénzügyi fegyelem** | 2 000  eurós limit | 2 000  eurós limit |
| **Átmeneti nemzeti támogatások** | 2023-tól 50 %- ról évi 5  százalékpontos csökkenés | 50%-on megőrzés 2027- ig, referenciaidőszak felülvizsgálatilehetőséggel |
| **záróelszámolás és kétévenkénti teljesítmény felülvizsgálat** | nincs átmenet | két évvel a hatálybalépés után |

1. Angolul Multiannual financial framework (rövidítése MFF) [↑](#footnote-ref-1)
2. https://eur-lex.europa.eu/legal-content/HU/ALL/?uri=CELEX:52018PC0392 [↑](#footnote-ref-2)
3. Természeti erőforrások és környezet fejezet [↑](#footnote-ref-3)
4. EU Új Generáció (angol Next Generation EU /NGEU/) program [↑](#footnote-ref-4)
5. A 2014-2021 ciklushoz képest [↑](#footnote-ref-5)